Document ID: 32007R1337

32007R1337
L 298/6
SLUŽBENI LIST EUROPSKE UNIJE
15.11.2007.
UREDBA KOMISIJE (EZ) br. 1337/2007
od 15. studenoga 2007.
o izmjeni Uredbe Vijeća (EZ) br. 992/95 u pogledu carinskih kvota Zajednice za određene ribarske proizvode podrijetlom iz Norveške
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 992/95 od 10. travnja 1995. o otvaranju i predviđanju upravljanja carinskim kvotama Zajednice za određene poljoprivredne i ribarske proizvode podrijetlom iz Norveške (1), a posebno njezin članak 5. stavak 1. točku (b),
budući da:
(1)
Sudjelovanje Bugarske i Rumunjske u Europskom gospodarskom prostoru dogovoreno je Sporazumom o proširenju EGP-a, potpisanim između Zajednice i njezinih država članica, Islanda, Lihtenštajna i Norveške i država pristupnica 25. srpnja 2007.
(2)
U očekivanju dovršetka postupaka potrebnih za usvajanje Sporazuma o proširenju EGP-a iz 2007., dogovoren je Sporazum u obliku razmjene pisama kojime se predviđa privremena primjena Sporazuma o proširenju EGP-a. Navedeni Sporazum odobren je Odlukom Vijeća 2007/566/EZ od 23. srpnja 2007. o potpisivanju i privremenoj primjeni Sporazuma o sudjelovanju Republike Bugarske i Rumunjske u Europskom gospodarskom prostoru i četiri povezana sporazuma (2).
(3)
Sporazumom o proširenju EGP-a predviđa se dodatni Protokol Sporazuma o slobodnoj trgovini između EZ-a i Norveške iz 1973. Tim se dodatnim Protokolom predviđaju nove godišnje carinske kvote nulte stope i promjene postojećih godišnjih carinskih kvota nulte stope prilikom uvoza u Zajednicu određene ribe i ribarskih proizvoda podrijetlom iz Norveške.
(4)
Za provedbu novih i izmijenjenih carinskih kvota predviđenih dodatnim Protokolom, potrebno je izmijeniti Uredbu (EZ) br. 992/95.
(5)
Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) propisuje se sustav upravljanja carinskim kvotama koje su namijenjene uporabi po kronološkom redu prema datumima prihvaćanja carinskih deklaracija. Iz razloga pojednostavnjenja isti se sustav primjenjuje za carinske kvote predviđene Uredbom (EZ) br. 992/95.
(6)
Određene carinske kvote predviđene dodatnim Protokolom početno se smatraju nekritičnim u smislu članka 308.c Uredbe (EEZ) br. 2454/93. Stoga, članak 308.(c) stavke 2. i 3. navedene Uredbe ne treba primjenjivati na navedene carinske kvote.
(7)
U skladu s dodatnim Protokolom, opseg carinskih kvota za 2007. ne smije se smanjiti u odnosu na dio one godine koja je protekla prije primjene carinskih kvota, dok s druge strane opseg carinskih kvota za 2009. treba smanjiti u odnosu na dio 2009. tijekom koje se ne primjenjuju nikakve carinske kvote.
(8)
U skladu s Odlukom 2007/566/EZ nove carinske kvote i izmjene postojećih carinskih kvota moraju se primjenjivati od 1. rujna 2007. Ova se Uredba stoga primjenjuje od istoga dana i odmah stupa na snagu.
(9)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Uredba (EZ) br. 992/95 mijenja se kako slijedi:
1.
Članak 2. zamjenjuje se sljedećim:
„Članak 2.
Carinske kvote s rednim brojevima 09.0745 i 09.0758 navedene u Prilogu I. ne primjenjuju se za razdoblje od 1. siječnja do 31. prosinca 2008.”
2.
Članak 3. zamjenjuje se sljedećim:
„Članak 3.
Carinskim kvotama predviđenim u ovoj Uredbi upravlja se u skladu s člancima 308.a, 308.b i 308.c Uredbe (EEZ) br. 2454/93.
Međutim, članak 308.c stavci 2. i 3. Uredbe (EEZ) br. 2454/93 ne primjenjuju se na carinske kvote s rednim brojevima 09.0850, 09.0851, 09.0852, 09.0854, 09.0855 i 09.0856.”
3.
Prilozi I. i II. mijenjaju se u skladu s Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. rujna 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. studenoga 2007.

Labels: 3
18
6